Αμαλία της Έσσης-Ντάρμστατ

Η Αμαλία της Έσσης-Ντάρμστατ (Amalie von Hessen-Darmstadt, 20 Ιουνίου 1754 – 21 Ιουνίου 1832) ήταν κόρη του Λουδοβίκου Θ΄ της Έσσης-Ντάρμστατ.

Βιογραφία
Η Φρειδερίκη Αμαλία γεννήθηκε στις 20 Ιουνίου 1754 στο Πρένσλαου και ήταν το τέταρτο παιδί και η τρίτη κόρη του Λουδοβίκου Θ΄ της Έσσης-Ντάρμστατ, και της Ερριέτας Καρολίνας του Παλατινάτου-Τσβάιμπρυκεν.

Στις 15 Ιουλίου 1775 παντρεύτηκε τον Κάρολο Λουδοβίκο, Διάδοχο Πρίγκιπα του Μπάντεν.  Μαζί απέκτησαν οκτώ παιδιά:
την Αικατερίνη Αμαλία Χριστιάνα Λουίζα (1776-1823).
την Φρειδερίκη Καρολίνα Βιλελμίνη (1776-1841), παντρεύτηκε τον Μαξιμιλιανό Α΄ Ιωσήφ της Βαυαρίας. Απέκτησαν 8 παιδιά.
την Λουίζα Μαρία Αυγούστα (1779-1826), παντρεύτηκε τον Αλέξανδρο Α΄ της Ρωσίας. Απέκτησαν 2 παιδιά.
την Φρειδερίκη Δωροθέα Βιλελμίνη (1781-1826), παντρεύτηκε τον Γουσταύο Δ΄ Αδόλφο της Σουηδίας. Απέκτησαν 5 παιδιά.
την Φρειδερίκη Μαρία Ελισάβετ Βιλελμίνη (1782-1808), παντρεύτηκε τον Φρειδερίκο Γουλιέλμο του Μπράουνσβαϊγκ-Βόλφενμπυτελ. Απέκτησαν 3 παιδιά.
τον Κάρολο Φρειδερίκο (1784-1785).
τον Κάρολο (1786-1818), παντρεύτηκε την Στεφανία ντε Μπωαρναί. Απέκτησαν 5 παιδιά.
την Βιλελμίνη Λουίζα (1788-1836), παντρεύτηκε τον Λουδοβίκο Β΄ της Έσσης. Απέκτησαν 7 παιδιά.

Απεβίωσε στις 21 Ιουνίου 1832 στο Μπρούχσαλ σε ηλικία 78 ετών.

Παραπομπές

Οίκος του Τσέρινγκεν
Γερμανοί ευγενείς
Πριγκίπισσες της Γερμανίας
Πριγκίπισσες του Μπάντεν